સ્થાનિક લોકોની નારાજગી દૂર કરવા ઉચ્ચ સ્તરેથી કોન્ટ્રાકટરના કામકાજને તપાસવાનાે મધ્ય ઝોનના ઇજનેર વિભાગને આદેશ અપાયો હતો. જેના કારણે ઇજનેર વિભાગમાં દોડધામ મચી ગઇ હતી. ઇજનેર વિભાગ દ્વારા કોન્ટ્રાકટરે કોર્પોરેશનમાં જમા કરાવેલા દસ્તાવેજોની ચકાસણી હાથ ધરાઇ હતી. કોન્ટ્રાકટરના દસ્તાવેજની ચકાસણીમાં મિક્સ ડિઝાઇન તથા બેન્ક ગેરંટી ખોટી અપાઇ હોવાની તંત્રને જાણ થઇ હતી! જેના કારણે ઇજનેર વિભાગના લાગતા-વળગતા અધિકારીઓની હાલત જાણે કે સાપ સુંઘી ગયો હોય તેવી કફોડી થઇ હતી.